ئۆپەراسیۆنی ترێی تووڕەیی

ئۆپەراسیۆنی ترێی تووڕەیی ئەو ناوە ڕەمزییەیە کە لەلایەن سوپای ئیسرائیلەوە بۆ ھێرشێکی سەربازی دژی لوبنان لە ١١ی نیسانی  ١٩٩٦ بۆ ماوەی شانزە ڕۆژ، وەک ھەوڵێک بۆ کۆتاییھێنان بە تۆپبارانەکانی حیزبوڵڵا بۆ سەر باکووری ئیسرائیل.   

ئیسرائیل زیاتر لە ١١٠٠ ھێرشی ئاسمانی و بۆردوومانی بەرفراوانی ئەنجامداوە (نزیکەی ٢٥١٣٢ تۆپباران). لەم ماوەیەدا پێگەیەکی نەتەوە یەکگرتووەکان بۆردوومان کرا و ١١٨ ھاووڵاتی مەدەنی لوبنانی کوژران.

٦٣٩ ھێرشی مووشەکی حیزوڵڵا باکووری ئیسرائیلیان کردە ئامانج و بەتایبەت شارۆچکەی کیریات شمۆنا. ھەروەھا ھێزەکانی حیزبوڵڵا بەشدارییان لە چەندین پێکدادان دژی ھێزەکانی ئیسرائیل و سوپای باشووری لوبنان کردووە.

ململانێکان لە ٢٧ی نیسان بە ڕێککەوتنی ئاگربەست کۆتایی ھات.

 سەرچاوەکان 

پۆل:ئیسرائیل لە ١٩٩٦
پۆل:لوبنان لە ١٩٩٦
پۆل:ململانێکانی ١٩٩٦